-----------------------------------------------------------------------
  4. การประกอบธุรกิจ

  -----------------------------------------------------------------------

4.1 ลักษณะธุรกิจ

4.1.1 ธุรกิจจัดจำหน่าย (Distribution Business)

อินเตอร์ลิ้งค์ฯ เป็นผู้นำเข้าและจัดจำหน่ายสายสัญญาณที่ใหญ่ที่สุดในประเทศไทย
โดยเป็นบริษัทแรกที่ได้นำเทคโนโลยีสาย LAN หรือ สาย UTP (Unshielded Twisted Pair)
มาเผยแพร่ในประเทศไทย และได้ริเริ่มการผลิตตู้ RACK ใส่อุปกรณ์เครือข่าย อีกทั้ง
ยังได้นำเทคโนโลยีของ MEDIA CONVERTER
มาเผยแพร่เพื่อเชื่อมโยงระบบคอมพิวเตอร์ด้วยสายไฟเบอร์ออฟติกให้ไกลและเร็วยิ่งขึ้น ปัจจุบัน
อินเตอร์ลิ้งค์เป็นผู้นำอันดับ 1 ในธุรกิจสายสัญญาณ โดยมีส่วนแบ่งทางตลาดมากกว่า 50%
และยังมีความหลากหลายของสินค้าครบวงจร โดยสินค้าและบริการในกลุ่มธุรกิจนี้ ได้แก่

1. สินค้าที่บริษัทฯ เป็นผู้จัดจำหน่าย(Distributor) โดยเน้นการขายส่ง ได้แก่

  - สายสัญญาณคอมพิวเตอร์และคอนเนคเตอร์ของระบบ LAN, ระบบ FIBER OPTIC,
  ระบบโทรศัพท์, ระบบสายโคแอกเชียลของกล้องวงจรปิด (CCTV) ยี่ห้อ LINK
  จากประเทศสหรัฐอเมริกา

  - สายสัญญาณคอมพิวเตอร์และคอนเนคเตอร์ ของระบบ LAN และระบบ FIBER OPTIC ยี่ห้อ
  AMP จากประเทศสหรัฐอเมริกา

  - ตู้ใส่อุปกรณ์เครือข่ายคอมพิวเตอร์, อุปกรณ์สื่อสาร และอุปกรณ์เดินสายสัญญาณ ยี่ห้อ 19”
  GERMANY EXPORT RACK

  - สายคอนโทรล Multicore และ, สาย Fire Alarm ยี่ห้อ INTERLINK
  ผลิตตามข้อกำหนดจาก ประเทศสหรัฐอเมริกา

2. บริการที่บริษัทฯ เป็นผู้เชี่ยวชาญ ได้แก่

  - บริการเข้าสาย (Terminate), ทดสอบ (Testing), เชื่อมสาย (Splice), จัดสาย
  (Commissioning) ทั้งชนิดUTP และ FIBER OPTIC พร้อมการทดสอบ
  และการรับประกันที่ยาวนานกว่า

  - การประกอบสายคอมพิวเตอร์ และสายสื่อสาร (Cable Assembly) ทุกชนิด

ปัจจุบันบริษัทฯ มีตัวแทนจำหน่าย (Dealer) อยู่กว่า 12,000 ราย ครอบคลุมทั้งกรุงเทพฯ
ปริมณฑล และต่างจังหวัด
และเพื่อตอบสนองต่อการกระจายสินค้าและบริการได้อย่างรวดเร็วมากยิ่งขึ้น
อีกทั้งเพื่อสนับสนุนการทำตลาดในภูมิภาค บริษัทฯ จึงได้เปิดสาขาภาคเหนือที่จังหวัดเชียงใหม่
สาขาภาคใต้ที่อำเภอหาดใหญ่ และสาขาภาคอีสานที่จังหวัดขอนแก่น
โดยเตรียมที่จะเปิดสาขาภาคตะวันออกที่จังหวัดระยองในปี2555 อีกด้วย ทั้งนี้บริษัทฯ
ยังจัดให้มีโครงการ “ส่งฟรีทั่วไทย”
เพื่อให้ตัวแทนในต่างจังหวัดสามารถซื้อสินค้าจากบริษัทฯไปจำหน่ายในราคาเดียวกับกรุงเทพฯ
นอกจากนั้นบริษัทฯ ยังได้ขยายธุรกิจไปยังต่างประเทศโดยขายสินค้าผ่าน
ตัวแทนจำหน่ายในประเทศเพื่อนบ้าน ได้แก่ ประเทศสาธารณรัฐประชาชนลาว 3 ราย
และประเทศเวียดนาม 1 รายเป็นต้น

บริษัทฯ ได้นำนวัตกรรมการจัดการ (Innovation Management) “One Stop Service
โดยทีมเลขาฝ่ายขาย” ซึ่งเพรียบพร้อมด้วยหัวใจบริการ
และผ่านการอบรมทั้งด้านเทคนิคและการบริการที่ดีกว่า
เพื่อจะสามารถให้บริการลูกค้าได้รวดเร็วและตอบสนองลูกค้าได้ทุกๆ เรื่อง เช่น สอบถามราคา,
ทำใบเสนอราคา, ตอบข้อมูลทางเทคนิค, ตอบรับการสั่งซื้อ, ประสานงานการจัดส่งสินค้า
และติดตามการจัดส่งสินค้าถึงมือลูกค้า
และยังเป็นศูนย์กลางในการรับข้อความและติดตามงานแทนพนักงานขาย
เพื่ออำนวยความสะดวกให้แก่ลูกค้าในทุก ๆ เรื่อง

และเนื่องจากสำหรับคนไทยแล้วนั้น
เทคโนโลยีในการออกแบบและติดตั้งระบบสายสัญญาณคอมพิวเตอร์เป็นวิทยาการใหม่
ดังนั้นบริษัทฯจึงได้ริเริ่มโครงการฝึกอบรมและให้ความรู้
“วิธีการออกแบบและติดตั้งระบบสายสัญญาณ” ให้แก่ลูกค้าที่สนใจ โดยได้เริ่มเปิดอบรมตั้งแต่ปี พ.ศ.
2538 และเปิดอบรมทุกๆเดือนสำหรับลูกค้าในกรุงเทพฯ
ตลอดจนการจัดสัมมนาผลิตภัณฑ์และเทคโนโลยีใหม่ๆ ให้แก่ลูกค้า ภายใต้โครงการ “INTERLINK
ROAD SHOW” ทุกๆ เดือนในกรุงเทพมหานคร และใน 9 จังหวัดใหม่ๆ ทั่วประเทศ

ด้วยความพร้อมของทีมขายที่ประกอบไปด้วยบุคลากรที่มีความคล่องตัวสูง
ทีมงานวิศวกรสนับสนุนที่ผ่านการฝึกอบรมมาอย่างหนักและมีความเชี่ยวชาญจากประสบการณ์ของงานติดตั้งมากกว่า
16 ปี รวมทั้งทีมการตลาดที่คอยสร้างสรรค์ บริษัทฯ
จึงได้รับความไว้วางใจจากลูกค้าทั้งภาครัฐและเอกชนทั่วประเทศในการเลือกใช้ผลิตภัณฑ์ที่บริษัทฯ
เป็นผู้จัดจำหน่าย และยังว่าจ้างให้ทีมวิศวกรของบริษัทฯ เป็นผู้เข้าสายและทดสอบ
เพื่อออกเอกสารการรับประกันที่ยาวนานกว่าอีกด้วย

ดังนั้น บริษัทฯ จึงสามารถครองความเป็นผู้นำอันดับ 1
ในธุรกิจระบบสายสัญญาณสื่อสารคอมพิวเตอร์และโทรคมนาคมมาโดยตลอดเป็นเวลานานกว่า 22 ปี

2.  ธุรกิจวิศวกรรม (Engineering Business)

นอกจากการเป็น บริษัทผู้นำเข้าและจัดจำหน่ายสายสัญญาณสื่อสารคอมพิวเตอร์
และโทรคมนาคมที่ใหญ่ที่สุดในประเทศไทยแล้ว บริษัทฯ ยังได้ลงทุนด้านเครื่องมือพิเศษ
ตลอดจนเครื่องทดสอบประสิทธิภาพสูง และยังมีทีมวิศวกรที่มีความรู้ ความชำนาญ และประสบการณ์
เพื่อให้การปรึกษา แนะนำ และสนับสนุนด้านเทคนิค
ระบบข่ายสายสัญญาณให้แก่ลูกค้าทั้งในเขตกรุงเทพฯ ปริมณฑลและต่างจังหวัด
ภายใต้นโยบายให้บริการที่ดีกว่า ได้แก่ “ทันใจ ทั่วไทย” โดยบริษัทฯ ได้ต่อยอดธุรกิจ
และขยายธุรกิจไปสู่การนำสินค้าสายสัญญาณมาเสนอรวมเป็นโทเทิลโซลูชั่นพร้อมการติดตั้ง
โดยเรียกธุรกิจใหม่นี้ว่า “ธุรกิจวิศวกรรม”
ซึ่งจะเน้นเฉพาะงานโครงการขนาดใหญ่ที่ไม่แข่งขันกับลูกค้าธุรกิจจัดจำหน่ายของบริษัทฯ เท่านั้น
ทั้งนี้บริษัทฯ
ได้รับความไว้วางใจให้เป็นผู้ติดตั้งระบบสายสัญญาณให้กับโครงการสนามบินสุวรรณภูมิมูลค่าโครงการมากกว่า
500 ล้านบาท งานติดตั้งระบบสาย FIBER OPTIC ในเขตกรุงเทพมหานครและในต่างจังหวัดกว่า
4,500 กม. มูลค่าโครงการมากกว่า 1,000 ล้านบาท ทำให้บริษัทฯ
มีผลงานที่จะรุกต่อเนื่องไปสู่โครงการอื่นๆ เพื่อขยายธุรกิจวิศวกรรมให้กว้างไกล
และใช้ศักยภาพขององค์กรที่เป็นจุดแข็งขยายไปสู่ธุรกิจที่มีความใกล้เคียงและต่อเนื่อง
โดยปัจจุบันในธุรกิจวิศวกรรมของบริษัทฯ มีขอบเขตการบริการ ดังต่อไปนี้

-   รับเหมาติดตั้งระบบข่ายสายและโครงข่ายสายสัญญาณสื่อสารคอมพิวเตอร์และโทรคมนาคมทั้งภายในและภายนอกอาคาร

-   ออกแบบและก่อสร้างงานโครงการสายใยแก้วนำแสงทั้งภายในและภายนอก ตลอดจนโครงข่าย
    Fiber Optic To The Home

-   ออกแบบและก่อสร้างระบบเคเบิลใต้ทะเล (Submarine) ทั้งสายเคเบิ้ลใยแก้วนำแสง,
    สายไฟฟ้าแรงดันสูง และสายเคเบิ้ลสื่อผสมระหว่างไฟฟ้าแรงสูงร่วมกับใยแก้วนำแสง

-   บุกเบิกธุรกิจ Underground Cable, Sub Station และ Transmission Line

จากประสบการณ์ ความชำนาญ บุคลากรและเครื่องมือเครื่องทดสอบ ทำให้อินเตอร์ลิ้งค์ฯ
ได้รับความไว้วางใจให้เป็นผู้ติดตั้งและวางระบบสายสัญญาณมากกว่า 1,000 โครงการ
โดยเฉพาะโครงการขนาดใหญ่ที่ต้องการความรับผิดชอบ ความเชี่ยวชาญ และความเป็นมืออาชีพ
อาทิ สนามบินสุวรรณภูมิ (สนามบินที่ใหญ่ที่สุดในเอเซีย), บริษัท ทีโอที จำกัด (มหาชน), บริษัท
การบินไทย จำกัด (มหาชน), บริษัท ยูไนเต็ด คอมมูนิเคชั่น จำกัด (มหาชน),
การไฟฟ้าส่วนภูมิภาค, การไฟฟ้านครหลวง, การไฟฟ้าฝ่ายผลิตแห่งประเทศไทย,
ธนาคารกรุงไทย, ธนาคารกสิกรไทย, ธนาคารนครหลวงไทย, ธนาคารไทยพาณิชย์ จำกัด
(มหาชน), ธนาคารออมสิน, บริษัท เงินทุนหลักทรัพย์เกียรตินาคิน จำกัด,
มหาวิทยาลัยธรรมศาสตร์ ศูนย์รังสิต, มหาวิทยาลัยกรุงเทพ, มหาวิทยาลัยขอนแก่น,
มหาวิทยาลัยอัสสัมชัญ, มหาวิทยาลัยชินวัตร,
สถาบันเทคโนโลยีพระจอมเกล้าเจ้าคุณทหารลาดกระบัง, สถาบันราชภัฎทั่วประเทศ, บริษัท ทีเอ
ออเร้นท์ จำกัด, บริษัท เทเลคอมเอเซีย คอร์ปอเรชั่น จำกัด (มหาชน), บริษัท
เชลล์แห่งประเทศไทย จำกัด, บริษัทซีเอ็ดยูเคชั่น จำกัด (มหาชน), บริษัท ปูนซิเมนต์นครหลวง
จำกัด, บริษัท ผลิตไฟฟ้า จำกัด (มหาชน) และ บริษัท อายิโน๊ะโมะโต๊ะ จำกัด ฯลฯ

อีกทั้งบริษัทฯ ยังเป็นผู้ก่อสร้างและติดตั้งระบบโครงข่าย Fiber Optic ขนาดใหญ่ ได้แก่
การก่อสร้างโครงข่าย Fiber Optic ทั่วกรุงเทพมหานคร และทั่วภูมิภาคของประเทศไทยมากกว่า
4,500 กิโลเมตร โดยการติดตั้งบนเสาไฟฟ้าลอยอากาศและฝังสายใต้ดิน หรือทำท่อลอดแม่น้ำ
รวมทั้งยังมีแผนงานเตรียมการรุกต่อเนื่องสู่โครงการพิเศษที่เกี่ยวข้องกับสายเคเบิ้ลทุกชนิด เช่น
โครงการ Submarine Cable, Underground Cable, OPGW ฯลฯ

ด้วยผลงาน และประสบการณ์ข้างต้น
โดยเฉพาะผลงานการเป็นผู้รับเหมาติดตั้งและก่อสร้างระบบสาย
สัญญาณสื่อสารของสนามบินสุวรรณภูมิ ซึ่งเป็นผลงานการติดตั้งสายสัญญาณทั้งสาย LAN และสาย
Fiber Optic ที่ใหญ่ที่สุดในแถบเอเชีย
ย่อมสามารถเป็นบทพิสูจน์ถึงความสามารถและเสริมความมั่นใจในการที่ท่านจะมอบความไว้วางใจให้บริษัทฯ
เป็นผู้ติดตั้งสายสัญญาณที่ทรงประสิทธิภาพ และได้มาตรฐานระดับโลก

ทั้งนี้
บริษัทฯไม่เคยหยุดที่จะพัฒนาเพื่อจะก้าวไปสู่ความเป็นที่หนึ่งในทุกๆเรื่องโดยเฉพาะโครงการที่เกี่ยวข้องกับการสื่อสารสายสัญญาณทุกชนิด

อนึ่ง บริษัทฯ ยังได้คิดค้นนวัตกรรมต่างๆ ที่เกี่ยวเนื่องกับสายเคเบิ้ล เพื่อรองรับการพัฒนาประเทศ
โดยได้บุกเบิกระบบเครือข่ายสายโทรศัพท์ที่จัดการได้พร้อมรับประกันความทันสมัย
เพื่อสร้างให้ประเทศไทยมีความรุดหน้าทางด้านเทคโนโลยีสารสนเทศ
โดยพร้อมจะเพิ่มขีดความสามารถในการแข่งขันทางธุรกิจให้แก่ลูกค้า
และตัดปัญหาจากผู้รับเหมาที่ขาดความชำนาญซึ่งอาจจะทำให้ลูกค้าต้องเสียเวลาและค่าใช้จ่ายในการซ่อมบำรุง
หรือไม่สามารถปรับเปลี่ยนได้ตามความต้องการในอนาคต
เพราะโลกของการสื่อสารนั้นมีการเปลี่ยนแปลงรวดเร็วมาก

โครงการ Submarine ของบริษัทฯ ได้รับความไว้วางใจให้เป็นผู้ก่อสร้าง Submarine Cable
ขนาด 22 KV. With Fiber Optic 12 Core เพื่อจ่ายไฟไปยังเกาะสีชัง เกาะล้าน จ.ชลบุรี
และ Submarine Cable ขนาด 33 KV. With Fiber Optic 24 Core เพื่อจ่ายให้เกาะปูยู
เกาะยาว จ.สตูล โดยกำลังก่อสร้าง Submarine Cable ขนาด 33 KV. With Fiber Optic
24 Core เพื่อจ่ายให้เกาะมุกด์ เกาะสุกร และเกาะลิบง จ.ตรัง

โครงการ Sub Station: บริษัทฯ กำลังดำเนินการก่อสร้างสถานีไฟฟ้าย่อย ลำพูน 2 อยู่ในขณะนี้
โครงการ HV Transmission Line: บริษัทได้เป็นผู้วางระบบสายส่งแรงสูง 115 KV พร้อมสาย
OPGW บนเสาโครงเหล็กเส้นทาง อ.ปาย ไปจนถึง จ.แม่ฮ่องสอน

4.1.3 ธุรกิจเทเลคอม (Telecom Business)

บริษัทฯ ได้ก่อตั้ง บริษัท อินเตอร์ลิ้งค์ เทเลคอม จำกัด (INTERLINK TELECOM CO.,
LTD)เพื่อเตรียมการรุกตลาดการนำสายสัญญาณที่มีอยู่แล้วมาก่อให้เกิดประโยชน์สูงสุดในการใช้งาน
อาทิเช่น โครงการ Fiber Optic To The Home (FTTH) เป็นต้น ทั้งนี้บริษัทฯได้เล็งเห็นถึง
พัฒนาการทางเทคโนโลยีด้านการสื่อสารโทรคมนาคมที่มีการเปลี่ยนแปลงอย่างรวดเร็ว บริษัทฯ
จึงจำเป็นต้องมีหน่วยธุรกิจที่สามารถรุกตลาดได้อย่างคล่องแคล่วและเท่าทันต่อเหตุการณ์
โดยในปัจจุบัน บริษัท อินเตอร์ลิ้งค์ เทเลคอม จำกัด
ได้เริ่มมีผลงานการออกแบบและติดตั้งระบบสายใยแก้วนำแสงแทนบริษัทแม่
และยังได้เตรียมการรุกขยายธุรกิจ เพื่อให้ครอบคลุมโครงการด้านเทเลคอมมากยิ่งขึ้น เช่น
โครงการ FTTX, โครงการ NXN, โครงการ 3G และ โครงการ Telecom Submarine
เป็นต้น

4.1.4 ธุรกิจเพาเวอร์ แอนด์ เอ็นเนอร์ยี่ (Power and Energy Business)

บริษัทฯได้ก่อตั้ง บริษัท อินเตอร์ลิ้งค์ เพาเวอร์ แอนด์ เอ็นเนอร์ยี่ (INTERLINK POWER AND
ENERGY LTD.)
ขึ้นมาเพื่อศึกษาและพัฒนาเทคโนโลยีทางด้านพลังงานเพื่อเตรียมความพร้อมให้กับบริษัทฯในการขยายสู่ธุรกิจด้านพลังงาน
โดยในปัจจุบันบริษัทฯได้พยายามมองหาพันธมิตรทางธุรกิจเพื่อที่จะเข้าร่วมนำเสนอโครงการพลังงานต่างๆ
ให้กับผู้ที่สนใจไม่ว่าจะเป็นภาครัฐหรือภาคเอกชนได้พิจารณาและให้บริการในรูปแบบ Turn Key
Project โดยเฉพาะหน่วยงานที่เกี่ยวข้องกับพลังงานโดยตรง เช่นการไฟฟ้าส่วนภูมิภาค,
การไฟฟ้านครหลวงและการไฟฟ้าฝ่ายผลิต เป็นต้น ทั้งนี้บริษัทฯมีความเชื่อมั่นว่า บริษัท อินเตอร์ลิ้งค์
เพาเวอร์ แอนด์ เอ็นเนอร์ยี่ จำกัด
จะเป็นอีกหนึ่งบริษัทที่จะประสบความสำเร็จในธุรกิจไม่ยิ่งหย่อนไปกว่าบริษัทแม่ของตนเอง

1.  การตลาดและภาวะการแข่งขัน

    1.  ภาพรวมของอุตสาหกรรมและแนวโน้ม

เนื่องมาจากเทคโนโลยีสารสนเทศและการสื่อสารมีการเปลี่ยนแปลงอย่างรวดเร็ว
โลกมีการพัฒนาและประยุกต์ใช้ระบบเทคโนโลยีสารสนเทศและการสื่อสารในทุกด้านมากยิ่งขึ้น
การเกิดขึ้นของอินเตอร์เน็ตทำให้มนุษย์สามารถสื่อสารกันได้อย่างรวดเร็ว ทั้งภาพ ข้อมูล และเสียง
อีกทั้งยังลดเวลาในการติดต่อสื่อสารและลดต้นทุนในการรับรู้ข่าวสารข้อมูล
ทำให้ทั้งภาครัฐและเอกชนของประเทศไทย ต้องปรับตัวเพื่อก้าวให้ทันกับพัฒนาการทางเทคโนโลยี
อีกทั้งยังเป็นการลดต้นทุนการดำเนินงานในระยะยาว
และช่วยจัดระเบียบในองค์กรให้มีความคล่องตัวและเพิ่มมาตรฐานและประสิทธิภาพในการทำงานให้มากยิ่งขึ้นอีกด้วย

จากข้อมูลการศึกษามูลค่าตลาดเทคโนโลยีสารสนเทศและการสื่อสารของประเทศไทย
โดยศูนย์เทคโนโลยีอิเล็กทรอนิกส์และคอมพิวเตอร์แห่งชาติ และหน่วยงานต่างๆ อันได้แก่
สำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน-SIPA),
สมาคมอุตสาหกรรมเทคโนโลยีสารสนเทศไทย (ATCI), สมาคมอุตสาหกรรมซอฟต์แวร์ไทย
(ATSI), สมาคมส่งเสริมการส่งออกอุตสาหกรรมซอฟต์แวร์ไทย (TSEP),
สมาคมสมองกลฝังตัวไทย (TESA), สมาคมเคเบิ้ลลิ่งไทย (TCA),
สถาบันวิจัยและพัฒนาอุตสาหกรรมโทรคมนาคม (TRIDI) และสมาคมอุตสาหกรรมคอมพิวเตอร์ไทย
(ATCM)
ดำเนินโครงการศึกษาสภาวะตลาดและอุตสาหกรรมเทคโนโลยีสารสนเทศและการสื่อสารของประเทศไทย
ประจำปี 2553 และคาดการณ์ตลาดในปี 2554 นั้น

พบว่า ภาพรวมของตลาดสื่อสาร
มีการขยายตัวที่เพิ่มขึ้นและมีบทบาทที่สำคัญต่อสังคมและเศรษฐกิจของประเทศเป็นอย่างมาก
จะเห็นได้จากมูลค่าการตลาดที่มีการเติบโตอย่างต่อเนื่อง ซึ่งในปี 2552 มีมูลค่า 344,475
ล้านบาท และในปี 2553 มีมูลค่า 362,211 ล้านบาท โดยเติบโตเพิ่มขึ้นร้อยละ 5.1
และคาดว่าในปี 2554 จะมีอัตราการเติบโตประมาณร้อยละ 8.9
โดยคาดว่าจะมีมูลค่าของตลาดรวมทั้งสิ้น 394,284 ล้านบาท ซึ่งภาพรวมของตลาดสื่อสาร
จะประกอบไปด้วย 2 ส่วนหลัก ดังนี้

1.  ตลาดอุปกรณ์สื่อสาร (Communication Equipments)

2.  ตลาดบริการการสื่อสาร (Communication Services)

ภาพรวมของตลาดสื่อสาร (Total Communication Market)

+----------------------------+--------+--------+--------+------+------+
| Categories                 | 2552   | 2553   | 2554   | Gr   |      |
|                            |        |        |        | owth |      |
|                            |        |        |        | (%)  |      |
+----------------------------+--------+--------+--------+------+------+
|                            |        |        |        | YTY  | YTY  |
|                            |        |        |        |      |      |
|                            |        |        |        | (52  | (53  |
|                            |        |        |        | -53) | -54) |
+----------------------------+--------+--------+--------+------+------+
| 1. Communication           | 1      | 1      | 1      | 5.7  | 11.7 |
| Equipments                 | 26,530 | 33,779 | 49,452 |      |      |
+----------------------------+--------+--------+--------+------+------+
| 2. Communication Services  | 2      | 2      | 2      | 4.8  | 7.2  |
|                            | 17,945 | 28,432 | 44,832 |      |      |
+----------------------------+--------+--------+--------+------+------+
| Total Communication Market | 3      | 3      | 3      | 5.1  | 8.9  |
|                            | 44,475 | 62,211 | 94,284 |      |      |
+----------------------------+--------+--------+--------+------+------+
| ที่มา : Software Park,       |        |        |        |      |      |
| NECTEC, SIPA, ATCI, ATSI,  |        |        |        |      |      |
| TSEP, TESA, TCA, TRIDI,    |        |        |        |      |      |
| ATCM                       |        |        |        |      |      |
+----------------------------+--------+--------+--------+------+------+

อนึ่งในส่วนของตลาดประเภทอุปกรณ์สื่อสาร (Communication Equipments)
ยังสามารถแยกย่อยเป็น 4 หมวดผลิตภัณฑ์และมีมูลค่าทางการตลาด ดังนี้

1.  ตลาดเครื่องโทรศัพท์หรือเครื่องลูกข่าย (Telephone Handset)

2.  ตลาดอุปกรณ์โครงข่าย (Core Network Equipments)

3.  ตลาดอุปกรณ์สื่อสารใช้สาย (Wireline Equipment)

4.  ตลาดอุปกรณ์สื่อสารไร้สาย (Wireless Equipment)

ตลาดอุปกรณ์สื่อสาร (Communication Equipments Market)

+----------------------------+--------+--------+--------+------+------+
| Categories                 | 2552   | 2553   | 2554   | Gr   |      |
|                            |        |        |        | owth |      |
|                            |        |        |        | (%)  |      |
+----------------------------+--------+--------+--------+------+------+
|                            |        |        |        | YTY  | YTY  |
|                            |        |        |        |      |      |
|                            |        |        |        | (52  | (53  |
|                            |        |        |        | -53) | -54) |
+----------------------------+--------+--------+--------+------+------+
| 1. Telephone Handset       | 57,018 | 58,774 | 64,065 | 3.1  | 9.0  |
+----------------------------+--------+--------+--------+------+------+
| 2. Core Network            | 41,966 | 45,725 | 52,452 | 9.0  | 14.7 |
+----------------------------+--------+--------+--------+------+------+
| 3. Wireline Equipments     | 13,332 | 13,722 | 14,640 | 2.9  | 6.7  |
+----------------------------+--------+--------+--------+------+------+
| 4. Wireless Equipments     | 14,214 | 15,558 | 18,295 | 9.5  | 17.6 |
+----------------------------+--------+--------+--------+------+------+
| Total Communication        | 1      | 1      | 1      | 5.7  | 11.7 |
| Equipments Market          | 26,530 | 33,779 | 49,452 |      |      |
+----------------------------+--------+--------+--------+------+------+

หากเจาะลึกข้อมูลโดยละเอียดของตลาดอุปกรณ์สื่อสาร (Communication Equipments
Market) และตลาดอุปกรณ์สื่อสารใช้สาย (Wireline Equipment)
จะพบว่าสามารถจำแนกได้เป็น 3 ส่วนหลักดังนี้

1.  อุปกรณ์สื่อสารใช้สายที่ใช้เชื่อมต่อจากโครงข่ายสื่อสาร (Wireline Access Equipments)

2.  อุปกรณ์เคเบิลสำหรับระบบเครือข่ายภายในอาคาร (LAN Cabling)

3.  ตู้ชุมสายโทรศัพท์ (PBX/PABX)

ตลาดอุปกรณ์สื่อสารประเภทข้อมูล Wireline Equipments

+------------------------------+-------+-------+-------+------+------+
| Categories                   | 2552  | 2553  | 2554  | Gr   |      |
|                              |       |       |       | owth |      |
|                              |       |       |       | (%)  |      |
+------------------------------+-------+-------+-------+------+------+
|                              |       |       |       | YTY  | YTY  |
|                              |       |       |       |      |      |
|                              |       |       |       | (52  | (53  |
|                              |       |       |       | -53) | -54) |
+------------------------------+-------+-------+-------+------+------+
| 1. LAN Cabling               | 2,684 | 2,904 | 3,438 | 8.2  | 18.4 |
+------------------------------+-------+-------+-------+------+------+
| 2. Access Equipments         | 4,676 | 5,345 | 6,147 | 14.3 | 15.0 |
+------------------------------+-------+-------+-------+------+------+
| 3. PBX/PAPX                  | 5,972 | 5,473 | 5,055 | -8.3 | -7.6 |
+------------------------------+-------+-------+-------+------+------+
| Total Wireline Equipments    | 1     | 1     | 1     | 2.9  | 6.7  |
| Market                       | 3,332 | 3,722 | 4,640 |      |      |
+------------------------------+-------+-------+-------+------+------+

จากตารางข้างต้น จะพบว่า ตลาดสื่อสารมีการเติบโตต่อเนื่องมาโดยตลอด
บางปีอาจมากน้อยตามสถานการณ์เศรษฐกิจภายในประเทศ แต่ก็ยังมีการเติบโตอยู่เสมอ
โดยเฉพาะอย่างยิ่งในตลาดของระบบสายสัญญาณ (Cabling) ซึ่งคาดว่าในปี 2554
จะมีการเติบโตเพิ่มขึ้น 18.4%

หมายเหตุ : ประเภทของอุปกรณ์สื่อสาร

-   Core Network Equipment ได้แก่ DWDM (Dense Wavelength Division
    Multiplexing), Wavelength Converter, SDH (Synchronous Digital
    Hierarchy), IPTN, IP Router, L2/L3 Switch, Optical Communication,
    Fiber Optic System, Backhaul

-   Wireline Equipment ได้แก่ Media Gateway, IP PBX, DSLAM, MSAN,
    Signaling Gateway, BRAS, OLT/ONU (include. Terminal FTTH), Switching
    Equipment, Rack System, Concentrator, Controller, LAN Cable and
    Connector Attenuator, Patch และ Panel/Cord เป็นต้น

-   Wireless Equipment ได้แก่ BTS, Repeater, Booster, Filter, RRH, MSC,
    HLR/VLR, SGW, SGSN, GGSN, RNC, Switching, Femtocell, Pico Cell,
    Compact Base Station, Microwave Backhaul, Amplifier, Access Point,
    Router, Access Card เป็นต้น

    4.2.2 สภาวะการแข่งขันและกลยุทธ์ในการแข่งขัน

จากภาพรวม และทิศทางการเติบโตของตลาดอุปกรณ์สื่อสารในประเทศไทย บริษัทฯ
ในฐานะผู้ริเริ่มและเป็นผู้นำอันดับ 1 ในธุรกิจสายสัญญาณสื่อสารคอมพิวเตอร์และโทรคมนาคม
ยังได้ต่อยอดธุรกิจใหม่
นำสายสัญญาณสื่อสารที่จำหน่ายมาเพิ่มมูลค่าด้วยการรับเหมาติดตั้งอันก่อให้เกิดธุรกิจใหม่ ได้แก่
ธุรกิจวิศวกรรม ซึ่งในปัจจุบัน
เป็นผู้รับเหมาติดตั้งระบบโครงข่ายสายไฟเบอร์ออฟติกรายใหญ่ของประเทศ
โดยมีผลงานขนาดใหญ่มากมาย และยังได้พัฒนาต่อเนื่อง โดยจัดตั้งบริษัท อินเตอร์ลิ้งค์ เทเลคอม
จำกัด เพื่อค้นคิดนวัตกรรมธุรกิจใหม่มาป้อนบริษัทแม่ ได้แก่ Composite Submarine Cable และ
FTTH เป็นต้น

บริษัทฯ ได้พัฒนาธุรกิจและรักษาความเป็นผู้นำในตลาดธุรกิจสายสัญญาณสื่อสาร (Cabling)
มาตลอดกว่า 15 ปี โดยมีกลยุทธ์ในการแข่งขันตามจุดแข็งและโอกาสการแข่งขันของแต่ละธุรกิจ
ดังต่อไปนี้

1.  ธุรกิจจัดจำหน่าย (DISTRIBUTION BUSINESS)

-   จุดแข็ง

    -   The No.1 Cabling Company

    -   บริษัทได้รับการยอมรับและเป็นที่น่าเชื่อถือ

    -   บริษัทแรกที่นำเทคโนโลยีสาย LAN และสายUTP มาเผยแพร่ในประเทศไทย

    -   ผลิตภัณฑ์สายสัญญาณที่มีความหลากหลาย และครบถ้วนที่สุดของประเทศ

    -   มีความรับผิดชอบในผลิตภัณฑ์ โดยมีทีมวิศวกรคอยให้คำปรึกษา, มีการฝึกอบรมทุกเดือน,
        มีการสัมมนาให้ความรู้ใหม่เกี่ยวกับผลิตภัณฑ์

    -   เป็นผู้นำเข้าและจัดจำหน่ายผลิตภัณฑ์ LINK ซึ่งเร็วกว่าและทนกว่า

    -   เป็นผู้ขายผลิตภัณฑ์ AMP มากที่สุดในประเทศไทย

    -   มีทีมเลขาฝ่ายขายที่ตอบสนองลูกค้าได้อย่างรวดเร็ว

-   จุดอ่อน

    -   องค์กรขนาดใหญ่ อุ้ยอ้าย มีต้นทุนค่าใช้จ่ายการดำเนินงานสูง

    -   มีคู่แข่งขันรายเล็กรายน้อยจำนวนมาก

    -   สินค้ามีความก้ำกึ่งกับสินค้าอุปโภค ซึ่งต้องเน้นให้เป็นสินค้า Engineering

-   การแข่งขัน

เนื่องจากบริษัทฯ เป็นผู้นำตลาดในธุรกิจสายสัญญาณ โดยได้รับการยอมรับและจัดให้เป็นผู้นำอันดับ 1
ซึ่งเป็นผลอันเนื่องมาจากการที่บริษัทฯ ได้เข้ามาทำตลาดก่อนคู่แข่งขันรายอื่นๆ
อีกทั้งยังได้มีการพัฒนากลยุทธ์และพัฒนาสินค้าเพื่อรักษาความเป็นผู้นำธุรกิจมาโดยตลอดกว่า 15 ปี
และยังมีโครงการให้การศึกษาอย่างต่อเนื่องแก่ผู้ที่มีส่วนเกี่ยวข้องกับสินค้าที่บริษัทฯจัดจำหน่าย ได้แก่
ผู้ออกแบบ, ผู้ขาย, ผู้ติดตั้ง และตลอดจนลูกค้าผู้ใช้งาน
ทั้งนี้บริษัทฯได้จัดให้มีโครงการฝึกอบรมทั้งในกรุงเทพฯ และต่างจังหวัดอย่างต่อเนื่องมานานกว่า 15
ปี และที่สำคัญที่สุดบริษัทฯยังเป็นผู้จัดจำหน่ายและขายส่งสินค้ายี่ห้อที่ขายดีที่สุดในประเทศทั้ง 2
ยี่ห้อคือ ยี่ห้อ LINK และ AMP ทำให้สามารถครองส่วนแบ่งทางการตลาดมากกว่า 50%

อย่างไรก็ตาม บริษัทฯ ได้มุ่งมั่นที่จะสรรหาและพัฒนาเทคโนโลยีรวมถึงการออกผลิตภัณฑ์ใหม่ๆ
เพื่อขยายตลาดและขยายฐานลูกค้าอย่างต่อเนื่อง อาทิ ในปี 2551
ได้ออกผลิตภัณฑ์สายและอุปกรณ์ระบบโทรศัพท์, สายและอุปกรณ์ COAXIAL
สำหรับระบบกล้องทีวีวงจรปิด เป็นต้น อีกทั้งยังได้เปิดสำนักงานสาขาเพื่อการเข้าถึงกลุ่มลูกค้า
และยังเป็นศูนย์กระจายสินค้าประจำภูมิภาคนั้นๆ
โดยในปัจจุบันบริษัทฯได้มีสำนักงานสาขาที่จังหวัดเชียงใหม่, หาดใหญ่
และขอนแก่นและกำลังจะจัดตั้งสำนักงานสาขาจังหวัดระยองขึ้นในปี 2555 อีกด้วย

2.  ธุรกิจวิศวกรรม (ENGINEERING BUSINESS) และ ธุรกิจเพาเวอร์ แอนด์ เอ็นเนอร์ยี่
    (Power and Energy Business)

-   จุดแข็ง

    -   มีผลงานวางระบบสายสัญญาณสื่อสารให้สนามบินสุวรรณภูมิ (ใหญ่ที่สุดของไทย)

    -   ผู้วางระบบสายใยแก้วในกรุงเทพมหานครกว่า 2,500 กม. (มากที่สุด)

    -   ผลงานการติดตั้งและทดสอบทั่วประเทศกว่า 1,000 โครงการ

    -   มีผลงานติดตั้งสายเคเบิ้ลใต้ทะเล (Submarine Cable)

    -   มีคู่ค้าที่มีผลงาน Substation, Underground ที่พร้อมเป็น Consortium กับบริษัทฯ

    -   เป็นสถาบันทดสอบและออก Certificate รับรองผลงานให้ลูกค้า

    -   จัดทำมาตราฐานระบบ Cabling เพื่อเป็นมาตรฐานแก่คนไทย

    -   มีทีมวิศวกรและบุคลากรที่ชำนาญงานเฉพาะด้าน

    -   มีเครื่องมือ เครื่องทดสอบ ที่ทันสมัยและครบถ้วนที่สุด

    -   บริหารงานด้วยระบบบริหารงานคุณภาพ ISO9001 : 2008

    -   มีการพัฒนานวัตกรรม เพื่อรองรับการเติบโตของธุรกิจ ICT มาโดยตลอด

-   จุดอ่อน

    -   งาน Cabling ขนาดใหญ่มีโครงการที่เกิดขึ้นจำนวนไม่มากนักในแต่ละปี

    -   ยังขาด Sales ประสานงานและติดตามงานกับเจ้าหน้าที่ปฎิบัติงานของลูกค้า

-   การแข่งขัน

นับตั้งแต่บริษัทฯ ได้เข้าจดทะเบียนในตลาดหลักทรัพย์แห่งประเทศไทย
และบริษัทได้รับคัดเลือกให้เป็นผู้วางระบบสายสัญญาณไฟเบอร์ออฟติกภายใน
อาคารผู้โดยสารของสนามบินสุวรรณภูมิซึ่งถือเป็นโครงการก่อสร้างและติดตั้งสายสัญญาณในอาคารที่ใหญ่ที่สุดในประเทศ
และสามารถส่งมอบงานได้เป็นที่เรียบร้อยทำให้ภาพลักษณ์ประจักษ์ต่อหน่วยงานที่มีส่วนเกี่ยวข้องกับสนามบินสุวรรณภูมิ
อาทิเช่น บริษัท ทีโอที จำกัด (มหาชน), บริษัท การบินไทย จำกัด (มหาชน) และบริษัท
ท่าอากาศยานไทย จำกัด (มหาชน) ฯลฯ และได้ว่าจ้างให้บริษัทฯ
เป็นคู่สัญญาในการวางระบบไฟเบอร์ออฟติกและสายสัญญาณสื่อสารให้แก่หน่วยงานของตนเอง
อีกทั้งหน่วยงานอีกหลายแห่งเช่น การไฟฟ้านครหลวง, การไฟฟ้าส่วนภูมิภาค และบริษัท

ทีโอที จำกัด (มหาชน) ยังไว้วางใจให้บริษัทฯ เป็นผู้วางระบบสายไฟเบอร์ออฟติก
ทั่วกรุงเทพมหานครและทั่วภูมิภาคกว่า 5,000 กิโลเมตรอีกด้วย

จากประสบการณ์ดังกล่าวทำให้บริษัทฯ
สามารถก้าวเข้าสู่การเป็นผู้วางระบบโครงข่ายไฟเบอร์ออฟติกขนาดใหญ่ทั้งภายในและภายนอกอาคาร
โดยสามารถแข่งขันกับบริษัทฯ คู่แข่งขนาดใหญ่ที่ไม่มีทีมติดตั้งเป็นของตนเอง อาทิ ITALTHAI,
LOXLEY และ UTEL เป็นต้น และยังสามารถแข่งขันกับบริษัทฯ ขนาดกลางและเล็ก
ซึ่งเป็นผู้รับเหมาค่าแรงอย่างเดียวเช่น แสนศิริ, GREAT และ TTI เป็นต้น โดยบริษัทฯ
มีข้อได้เปรียบ คือ การเป็นผู้ขายสินค้าด้วย
เนื่องจากความจำเป็นของสายไฟเบอร์ออฟติกที่จะต้องเป็นโครงสร้างพื้นฐานของเทคโนโลยีการสื่อสารในอนาคตของประเทศไทย
ดังนั้น บริษัทฯ
จึงวางเป้าหมายในการเป็นผู้วางระบบไฟเบอร์ออฟติกที่ใหญ่ที่สุดในประเทศไทยอีกด้วย

อย่างไรก็ตาม บริษัทฯ
ได้พัฒนาทีมวิศวกรและบุคลากรที่มีอยู่เพื่อก้าวสู่การทำงานวิศวกรรมที่มีมูลค่าเพิ่มมากขึ้น
และร่วมพัฒนาเทคโนโลยีให้แก่ประเทศไทย อาทิ เทคโนโลยีสายเคเบิ้ลสื่อผสมไฟฟ้าและสื่อสาร
(Composite Submarine Cable) โดยได้รับการคัดเลือกให้เป็นผู้ติดตั้งสายเคเบิ้ลใต้ทะเล
(Submarine Cable) ให้แก่ เกาะสีชัง เกาะล้าน จังหวัดชลบุรี, เกาะปูยู เกาะยาว
จังหวัดสตูล และเกาะมุกด์ เกาะสุกร เกาะลิบง จังหวัดตรัง พร้อมงานส่วนเพิ่ม มูลค่ารวมมากกว่า
1,000 ล้านบาทโดยปัจจุบันแล้วเสร็จและส่งมอบไปทั้งหมดแล้ว ในขณะเดียวกันบริษัท อินเตอร์ลิ้งค์
เพาเวอร์ แอนด์เอ็นเนอร์ยี่ จำกัดนั้น
ได้รับคัดเลือกและอยู่ระหว่างดำเนินงานก่อสร้างสถานีไฟฟ้าที่จังหวัดแม่ฮ่องสอนและจังหวัดลำพูนโดยมีมูลค่ารวมกว่า
200
ล้านบาทซึ่งจะช่วยให้บริษัทฯเก็บเกี่ยวความชำนาญในธุรกิจและสามารถแข่งขันในธุรกิจเพาเวอร์แอนด์เอ็นเนอร์ยี่ในอนาคตด้วย

3.  ธุรกิจเทเลคอม (Telecom Business)

-   จุดแข็ง

    -   มีความเชี่ยวชาญชำนาญในการออกแบบและติดตั้งระบบโครงข่ายสายสัญญาณให้กับองค์กรในกลุ่มธุรกิจโทรคมนาคมมาแล้วมากมาย

    -   มีบริษัทอินเตอร์ลิงค์ คอมมิวนิเคชั่น จำกัด (มหาชน)
        เป็นบริษัทฯแม่ซึ่งช่วยส่งเสริมด้านความเชื่อมั่นและการสนับสนุนทางด้านการเงินและการดำเนินงาน

-   จุดอ่อน

    -   ต้องอ้างอิงบริษัท อินเตอร์ลิ้งค์ คอมมิวนิเคชั่น จำกัด (มหาชน)
        เป็นหลักในการทำให้ลูกค้ามั่นใจ

-   การแข่งขัน

ตลาดการให้บริการโทรคมนาคมถือเป็นตลาดที่มีการแข่งขันสูง โดยเฉพาะการแข่งขันทางด้านราคา
หากแต่ความต้องการด้านการสื่อสารก็มีอัตราการเติบโตที่เพิ่มขึ้นสูงอย่างต่อเนื่อง
อันเนื่องมาจากเทคโนโลยีที่ทันสมัยมากขึ้น เช่น เทคโนโลยี 3G/4G,
ความต้องการทางด้านการสื่อสารที่มากขึ้น เช่นการบริโภคคอนเทนต์ออนไลน์ และ
การหันมาใช้โซเชียลมีเดียในชีวิตประจำวันและธุรกิจ เป็นต้นทำให้ผู้ให้บริการรายต่างๆ เช่น TOT,
True, AIS, DTAC และ CAT มีความจำเป็นที่จะต้องทำการขยับขยายเพื่อการให้บริการที่ดีขึ้น
ทำให้ตลาดมีการเติบโตมากขึ้นเช่นเดียวกันกับภาวะการแข่งขัน

4.2.3 การจำหน่ายและช่องทางการจำหน่าย

ธุรกิจจัดจำหน่าย (DISTRIBUTION BUSINESS)

บริษัทฯ เป็นผู้จัดจำหน่ายผลิตภัณฑ์และอุปกรณ์ขายสายสัญญาณหลายยี่ห้อ ได้แก่

-   LINK

-   AMP

-   19” GERMANY EXPORT RACK

-   INTERLINK

การจำหน่ายสินค้าของบริษัทฯ เน้นการขายส่งให้ผู้แทนจำหน่าย(Dealer),
ผู้รับเหมาระบบสายสัญญาณ และผู้รับเหมางานระบบวิศวกรรม (Contractor)
มีทั้งในรูปแบบของการติดต่อเข้าหาลูกค้าที่มีศักยภาพโดยตรงด้วยทีมงานขาย
และการที่ลูกค้าติดต่อเข้ามาที่บริษัทฯ โดยตรง รวมถึงการได้รับการแนะนำต่อกันมา
หรือจากการโฆษณาในสื่อนิตยสารคอมพิวเตอร์, สื่อหนังสือพิมพ์, สื่อวิทยุ และสื่อโทรทัศน์ ซึ่งบริษัทฯ
จะมีแคตตาล็อกสินค้าพร้อมราคา ซึ่งปรับเปลี่ยนทุกๆ 6 เดือน หรือผ่านทางหน้าเว็ปไซด์ของบริษัทฯ
หรือทำการเสนอราคาให้ลูกค้าพิจารณาก่อนการตัดสินใจ
และหากมีการสั่งซื้อก็สามารถจะจัดส่งสินค้าให้ภายในระยะเวลาไม่เกิน 3 วัน เพราะบริษัทฯ
มีสต็อคสินค้าที่หลากหลายที่สุดในประเทศ รวมทั้งมีสาขาบริการใน 3
ภูมิภาคด้วย(สำนักงานสาขาจังหวัดระยองอยู่ระหว่างดำเนินการ) โดยบริษัทฯ
ยังได้มีการบันทึกรายละเอียดการสั่งซื้อสินค้าของลูกค้าทุกรายที่บริษัทฯ มีการติดต่อทำใบเสนอราคา
เพื่อใช้เป็นฐานข้อมูลลูกค้าในการประมวลผลและจัดทำแผนการตลาดในอนาคตอีกด้วย

เพื่อเป็นการรุกตลาดภูมิภาค บริษัทฯ ได้เปิดสำนักงานสาขาใน 3 ภูมิภาคหลักได้แก่ ภาคเหนือที่
จ.เชียงใหม่ ภาคใต้ที่ อ.หาดใหญ่ ภาคตะวันออกเฉียงเหนือ ที่ จ.ขอนแก่น
และกำลังอยู่ระหว่างดำเนินการที่จะเปิดสาขาจังหวัดระยอง ในปี2555
เพื่อให้ลูกค้าสามารถติดต่อกับบริษัทฯ ได้สะดวกยิ่งขึ้น และเป็นการกระจายสินค้าไปสู่จังหวัดหลักๆ
ในส่วนภูมิภาคได้อย่างมีประสิทธิภาพ
ทั้งนี้เพื่อเป็นการให้บริการที่ทั่วถึงและครอบคลุมในส่วนภูมิภาคของประเทศไทย บริษัทฯ
จึงได้จัดให้มีโครงการ “ส่งฟรีทั่วไทย” กล่าวคือ ลูกค้าตัวแทนจำหน่ายในต่างจังหวัด
สามารถสั่งซื้อสินค้าได้ในราคาเดียวกันกับลูกค้าในกรุงเทพฯและปริมณฑล โดยบริษัทฯ
เป็นผู้รับผิดชอบค่าใช้จ่ายในการขนส่งไปยังส่วนภูมิภาคทั่วประเทศ ปัจจุบันบริษัทฯ
มีฐานลูกค้าที่เคยติดต่อซื้อขาย และได้ส่งข่าวสารให้เป็นประจำ อยู่มากกว่า 12,000
รายทั่วประเทศ

ธุรกิจวิศวกรรม (ENGINEERING BUSINESS)

จากประสบการณ์ ความชำนาญ บุคลากรและเครื่องมือเครื่องทดสอบ ทำให้อินเตอร์ลิ้งค์ฯ
ได้รับความไว้วางใจให้เป็นผู้ติดตั้งและวางระบบสายสัญญาณมากกว่า 1,000 โครงการ
โดยเฉพาะโครงการขนาดใหญ่ที่ต้องการความรับผิดชอบ ความเชี่ยวชาญ และความเป็นมืออาชีพ
อาทิ สนามบินสุวรรณภูมิ (สนามบินที่ใหญ่ที่สุดในเอเซีย), บริษัท ทีโอที จำกัด (มหาชน), บริษัท
การบินไทย จำกัด (มหาชน), บริษัท ยูไนเต็ด คอมมูนิเคชั่น จำกัด (มหาชน),
การไฟฟ้าส่วนภูมิภาค, การไฟฟ้านครหลวง, การไฟฟ้าฝ่ายผลิตแห่งประเทศไทย,
ธนาคารกรุงไทย, ธนาคารกสิกรไทย, ธนาคารนครหลวงไทย, ธนาคารไทยพาณิชย์ จำกัด
(มหาชน), ธนาคารออมสิน, บริษัท เงินทุนหลักทรัพย์เกียรตินาคิน จำกัด,
มหาวิทยาลัยธรรมศาสตร์ ศูนย์รังสิต, มหาวิทยาลัยกรุงเทพ, มหาวิทยาลัยขอนแก่น,
มหาวิทยาลัยอัสสัมชัญ, มหาวิทยาลัยชินวัตร,
สถาบันเทคโนโลยีพระจอมเกล้าเจ้าคุณทหารลาดกระบัง, สถาบันราชภัฎทั่วประเทศ, บริษัท ทีเอ
ออเร้นท์ จำกัด, บริษัท เทเลคอมเอเซีย คอร์ปอเรชั่น จำกัด (มหาชน), บริษัท
เชลล์แห่งประเทศไทย จำกัด, บริษัทซีเอ็ดยูเคชั่น จำกัด (มหาชน), บริษัท ปูนซิเมนต์นครหลวง
จำกัด, บริษัท ผลิตไฟฟ้า จำกัด (มหาชน) และ บริษัท อายิโน๊ะโมะโต๊ะ จำกัด ฯลฯ

อีกทั้งบริษัทฯ ยังเป็นผู้ก่อสร้างและติดตั้งระบบโครงข่าย Fiber Optic ขนาดใหญ่ ได้แก่
การก่อสร้างโครงข่าย Fiber Optic ทั่วกรุงเทพมหานคร และทั่วภูมิภาคของประเทศไทยมากกว่า
4,500 กิโลเมตร โดยการติดตั้งบนเสาไฟฟ้าลอยอากาศและฝังสายใต้ดิน หรือทำท่อลอดแม่น้ำ
รวมทั้งยังมีแผนงานเตรียมการรุกต่อเนื่องสู่โครงการพิเศษที่เกี่ยวข้องกับสายเคเบิ้ลทุกชนิด เช่น
โครงการ Submarine Cable, Underground Cable, OPGW ฯลฯ พร้อมกันนี้บริษัทฯ
ยังได้คิดค้นนวัตกรรมวิศวกรรมข่ายสายเพื่อรองรับการพัฒนาประเทศ
โดยได้บุกเบิกระบบเครือข่ายสายโทรศัพท์ที่จัดการได้พร้อมรับประกันความทันสมัย
เพื่อสร้างให้ประเทศไทยมีความรุดหน้าทางด้านเทคโนโลยีสารสนเทศ

4.  ลักษณะลูกค้าและกลุ่มลูกค้าเป้าหมาย

    ธุรกิจจัดจำหน่าย (DISTRIBUTION BUSINESS)

    กลุ่มลูกค้าเป้าหมายของบริษัทฯ สามารถแบ่งได้ ดังต่อไปนี้

1.  ผู้แทนจำหน่ายและผู้รับเหมา (Dealers & Contractors): เป็นลูกค้าที่นำสินค้าของบริษัทฯ
    ไปจำหน่ายปลีกต่อ หรือนำไปติดตั้งให้แก่ลูกค้า ซึ่ง ณ ปัจจุบัน บริษัทฯ
    มีจำนวนลูกค้าประเภทนี้มากกว่า 12,000 ราย ทั่วประเทศ เช่น
    บริษัทผู้ค้าคอมพิวเตอร์ขนาดใหญ่ ได้แก่ IBM, AIT, IRCP, SVOA เป็นต้น
    และบริษัทผู้ค้าคอมพิวเตอร์ขนาดกลางและเล็กโดยทั่วไป รวมทั้งบริษัทที่มีโซลูชั่นด้านซอฟต์แวร์
    เป็นต้น ในส่วนของผู้รับเหมาได้แก่
    ผู้รับเหมาด้านไฟฟ้าและสื่อสารทั้งขนาดใหญ่และขนาดเล็กทั่วประเทศ
    รวมทั้งบริษัทสื่อสารขนาดใหญ่ เช่น บมจ. เทเลคอม เอเชีย, บมจ. ทีทีแอนด์ที, บมจ.
    สามารถ เทเลคอมมิวนิเคชั่น, บมจ. ล็อกซ์เล่ย์ เป็นต้น
    โดยสัดส่วนการขายให้แก่ลูกค้าในกลุ่มนี้คิดเป็นร้อยละ 95 ของยอดขายรวมของธุรกิจ

2.  ลูกค้าองค์กร : เป็นหน่วยงานทั้งภาคเอกชน, รัฐบาล
    และรัฐวิสาหกิจที่มีความต้องการใช้อุปกรณ์ระบบสายสัญญาณโดยตรง ยกตัวอย่าง เช่น บมจ.
    ทศท. คอร์ปอเรชั่น, บมจ. กสท.โทรคมนาคม, การไฟฟ้าฝ่ายผลิตแห่งประเทศไทย,
    บมจ.ธนาคารกสิกรไทย, บมจ. ธนาคารไทยพาณิชย์, บมจ.ธนาคารทหารไทย,
    บมจ.ธนาคารกรุงเทพ เป็นต้น
    โดยฝ่ายการขายและการตลาดจะเป็นผู้ติดต่อลูกค้าในส่วนนี้โดยตรง ซึ่งการเสนอสินค้าจะมี 2
    รูปแบบ ได้แก่ การสั่งซื้อตามปกติ และการประมูลราคา ซึ่งจะใช้รูปแบบใดสั่งซื้อนั้นขึ้นกับชนิด,
    ปริมาณ และมูลค่าของสินค้าที่สั่งในแต่ละครั้ง
    สัดส่วนการขายให้แก่ลูกค้าในกลุ่มนี้จะคิดเป็นร้อยละ 5 ของยอดขายรวมทั้งหมด

    ธุรกิจวิศวกรรม (ENGINEERING BUSINESS)

กลุ่มลูกค้าเป้าหมายในธุรกิจวิศวกรรมนั้นมีทั้งภาครัฐและภาคเอกชนที่มีการติดตั้งระบบข่ายสายสารสนเทศครบวงจร
และมีการแยกงานการติดตั้งระบบข่ายสายสัญญาณ ออกจากระบบงานอย่างชัดเจน
ตัวอย่างรายชื่อลูกค้าในอดีตของธุรกิจวิศวกรรม ได้แก่ บริษัท ท่าอากาศยานไทย จำกัด (มหาชน),
การไฟฟ้านครหลวง, การไฟฟ้าส่วนภูมิภาค, บริษัท ทศท. คอร์ปอเรชั่น จำกัด (มหาชน), บริษัท
การสื่อสาร จำกัด (มหาชน), บริษัท ไปรษณีย์ไทย จำกัด, บริษัท แอดวานซ์ อินโฟนเซอร์วิส
จำกัด, บริษัท ทรู คอร์ปอเรชั่น จำกัด, บริษัท ยูไนเต็ด คอมมิวนิเคชั่น จำกัด (มหาชน),
การไฟฟ้าฝ่ายผลิตแห่งประเทศไทย และ ธนาคารออมสิน เป็นต้น กลุ่มลูกค้าอีกกลุ่มได้แก่
บริษัทผู้ค้าคอมพิวเตอร์ หรือผู้รับเหมาที่ติดตั้งระบบข่ายสายสัญญาณเอง
แต่ได้ว่าจ้างให้บริษัทเป็นผู้จัดสายและเข้าสาย (Terminate) พร้อมทดสอบระบบ (Testing)
ก่อนส่งมอบ

อีกทั้งเพื่อเข้าสู่ตลาดที่มีการแข่งขันน้อย บริษัทฯ
จึงได้ขยายธุรกิจไปสู่กลุ่มลูกค้าที่ต้องการโครงการพิเศษ และสามารถใช้ศักยภาพของบริษัทฯ
ซึ่งเป็นองค์กรขนาดใหญ่ได้เต็มความสามารถ โดยในปัจจุบัน บริษัทฯ
ได้เข้าไปรับงานในกลุ่มองค์กรรัฐวิสาหกิจ ซึ่งเป็นโครงการขนาดใหญ่อย่างต่อเนื่อง อาทิ
การไฟฟ้าส่วนภูมิภาค ในงาน Submarine Cable และ Fiber Optic, บริษัท ทีโอที จำกัด
(มหาชน) ในงาน Fiber Optic ทั้งบนดินและใต้ดิน, บริษัท การท่าอากาศยานไทย จำกัด
(มหาชน) ในส่วนงานขยายสนามบิน, การไฟฟ้านครหลวงในส่วนของ Fiber Optic และ งาน
Under Ground เป็นต้น

2.  การจัดหาผลิตภัณฑ์และบริการ

    1.  ธุรกิจจัดจำหน่าย (DISTRIBUTION BUSINESS)

บริษัทฯ เป็นตัวแทนจัดจำหน่ายสินค้าและนำเข้าอุปกรณ์ข่ายสายสัญญาณคอมพิวเตอร์
เทคโนโลยีสารสนเทศและการสื่อสารโทรคมนาคม ซึ่งการจัดหาผลิตภัณฑ์ของบริษัทฯ
มีทั้งการนำสินค้าเข้าจากผู้ผลิตโดยตรงจากต่างประเทศ เช่น ผลิตภัณฑ์ยี่ห้อ LINK,
การซื้อผ่านสาขาของผู้ผลิตภายในประเทศ เช่น ผลิตภัณฑ์ยี่ห้อ AMP
และมีการจ้างผลิตภายในประเทศโดยผู้รับจ้างผลิตสินค้า (Original Equipment
Manufacturer: OEM) ภายใต้ผลิตภัณฑ์ยี่ห้อ 19” GERMANY EXPORT RACK และ Interlink
เป็นต้น

ตาราง 4.3.1 แสดงรายละเอียดของสัญญาระหว่างบริษัทฯ กับผู้ผลิตสินค้ายี่ห้อต่างๆ

+----------+--------------+-----------+-----+-------------------------+
| สินค้า     | บริษัทคู่ค้า      | ป         | อ   | เงื่อนไขที่สำคัญในสัญญา       |
|          |              | ระเภทสัญญา | ายุส |                         |
|          |              |           | ัญญา |                         |
+----------+--------------+-----------+-----+-------------------------+
| LINK     | LINK         | Exclusive | 2 ปี | -   ให้บริษัทฯ             |
|          | (FAR-EAST)   | Di        |     |     เป็นตัวแทนจัดจำหน่า     |
|          |              | stributor |     | ยแต่เพียงผู้เดียวในประเทศไทย |
|          | Corporation  |           |     |                         |
|          |              | สิ้นสุดส     |     |    และประเทศในแถบอินโดจีน |
|          |              | ัญญาเมื่อวันที่ |     |                         |
|          |              | 31 ธันวาคม |     | -   บริษัทฯ               |
|          |              | 2555      |     |     ได้นำ                |
|          |              |           |     | เครื่องหมายการค้ามาจดทะเบีย |
|          |              |           |     | นเครื่องหมายการค้าในประเทศ |
|          |              |           |     |     เลขที่ ค.147350       |
+----------+--------------+-----------+-----+-------------------------+
| AMP      | Tyco         | A         | 1 ปี | -   Tyco                |
|          | Electronics  | uthorizes |     |     ประเทศไทยส          |
|          | (Thailand)   | Di        |     | ามารถแต่งตั้งผู้แทนจำหน่ายอื่นๆ |
|          | Limited      | stributor |     | ได้โดยไม่จำเป็นต้องแจ้งบริษัทฯ |
|          |              |           |     |                         |
|          |              | สิ้นสุดส     |     |                         |
|          |              | ัญญาเมื่อวันที่ |     |                         |
|          |              | 30 กันยายน |     |                         |
|          |              | 2554      |     |                         |
+----------+--------------+-----------+-----+-------------------------+
| 19”      | E.S.         | การเข้าไปถ |     | -   บริษัทฯ               |
| GERMANY  | I            | ือหุ้นบางส่วน |     |     เป็นเจ้าของยี่ห้อสินค้า    |
| EXPORT   | nternational |           |     |     โดยจ                |
| RACK     | (1991) Co.,  |           |     | ดเครื่องหมายการค้าในประเทศ |
|          | Ltd.         |           |     |     เลขที่ ค. 163601      |
|          |              |           |     |                         |
|          |              |           |     | -                       |
|          |              |           |     |   ว่าจ้างโรงงานให้ผลิตภายใต |
|          |              |           |     | ้ยี่ห้อสินค้าและลิขสิทธิ์ของบริษัทฯ |
+----------+--------------+-----------+-----+-------------------------+

1.  ธุรกิจวิศวกรรม (ENGINEERING BUSINESS)

บริษัทฯ มีขั้นตอนการให้บริการในธุรกิจวิศวกรรม มีดังนี้ คือ

ศึกษาระบบงานและความต้องการของลูกค้าที่เป็นกลุ่มเป้าหมาย(Customer Requirement)
และศึกษาความเป็นไปได้ของโครงการ(Project Feasibility)
ตลอดจนนำเสนอผลิตภัณฑ์ที่เป็นพันธมิตรของบริษัทฯ และนำเสนอผลิตภัณฑ์ที่บริษัทฯ มีความได้เปรียบ
หลังจากนั้นก็ติดตามการออกข้อกำหนดและประกวดราคา โดยบริษัทฯ มีทีมงานประกวดราคา
คำนวณหามูลค่างานทั้งหมด โดยวิศวกรผู้เชี่ยวชาญ หากมีการใช้วัสดุอุปกรณ์ที่นอกเหนือจากสินค้าที่มี
บริษัทฯ จะให้บริษัทพันธมิตรเสนอราคาและรวบรวมจัดทำใบเสนอราคา หรือยื่นซองประมูลงาน
ทำสัญญาว่าจ้าง โดยในกรณีที่ได้รับเลือก บริษัทฯพร้อมที่จะจัดเตรียมวัสดุและอุปกรณ์ที่เกี่ยวข้อง
ติดตั้งและทดสอบระบบโดยฝ่ายวิศวกรรมของบริษัทร่วมกับลูกค้าจนกระทั่งเสร็จสมบูรณ์พร้อมส่งมอบ

ทั้งนี้บริษัทฯ ไม่มีนโยบายในการสั่งซื้อสินค้าล่วงหน้า
เนื่องจากในการดำเนินโครงการแต่ละโครงการ
มีการกำหนดลักษณะและ/หรือคุณสมบัติของสินค้าที่แตกต่างกันไป ดังนั้นบริษัทฯ
จะสั่งซื้อสินค้าเมื่อเริ่มดำเนินโครงการโดยอ้างอิงราคาที่บริษัทฯ
ได้ตกลงไว้กับบริษัทคู่ค้าก่อนการเข้าประมูลงานในแต่ละครั้ง ทั้งนี้ กระบวนการจัดการของบริษัทฯ
ได้รับการรับรองระบบงานบริหารคุณภาพตามมาตรฐานอุตสาหกรรม (มอก.) ISO 9001: 2008
เลขที่ QMS 03093/697t จากสถาบัน Management System Certification Institute
(Thailand) (MASCI)

งานที่ยังไม่ได้ส่งมอบ

+-------------------+-------+--------+---------+----------+--------+
| รายการ            | ส     | ผู้ว่าจ้าง | มูลค่า    | กำ       | ควา    |
|                   | ถานที่ก |        | โครงการ | หนดส่งมอบ | มคืบหน้า |
|                   | ่อสร้าง |        |         |          |        |
|                   |       |        |         |          | ณ 31   |
|                   |       |        |         |          | ธ.ค.   |
|                   |       |        |         |          | 2554   |
+-------------------+-------+--------+---------+----------+--------+
| ธ                 | จ.    | การ    | 121.95  | ธันวาคม   | 21.00% |
| ุรกิจวิศวกรรมวางระบบ | แม่ฮ   | ไฟฟ้าส่ว | ล้านบาท  | 2555     |        |
|                   | ่องสอน | นภูมิภาค |         |          | 20.00% |
| 1.                |       |        | 73.335  | กุมภาพันธ์  |        |
|  งานจ้างเหมาพร้อมติด | จ     | การ    | ล้านบาท  | 2556     |        |
| ตั้งอุปกรณ์สายส่งแรงสูง | .ลำพูน | ไฟฟ้าส่ว |         |          |        |
|     ระบบ115KV ช่วง |       | นภูมิภาค |         |          |        |
|     อ.ปาย-แ       |       |        |         |          |        |
| ม่ฮ่องสอน(Section3) |       |        |         |          |        |
|                   |       |        |         |          |        |
| 2.  งานจ้างเหมาก   |       |        |         |          |        |
| ่อสร้างสถานีไฟฟ้าระบบ |       |        |         |          |        |
|     115 KV        |       |        |         |          |        |
|     สถานีไฟฟ้าลำพูน  |       |        |         |          |        |
|     2             |       |        |         |          |        |
+-------------------+-------+--------+---------+----------+--------+